section_heading: SNP između dva svjetska rata
paragraph_text: Splitski nogometni podsavez, osnovan 7. ožujka 1920. g., djelovao je na području Dalmacije, uključujući i otoke, a do osnivanja Zetskog nogometnog podsaveza u Cetinju (1930.) i klubove Kotora, Tivta, Nikšića, Cetinja, Bara, Budve, Podgorice, Balšića, Berana i dijela područja Bosne i Hercegovine, Drvara i Livna. Poslije, 1939. godine, pod Splitski nogometni podsavez potpala je mostarska grupa s gradovima Mostar, Travnik, Čapljina i Ljubuški. Službeno glasilo Splitskog nogometnog podsaveza “Život”, u broju od 18. lipnja 1920. godine, objavio je popis 12 registriranih klubova na području SNP-a i to: NK Ulogen Budva, JNK Orkan Dugi Rat, NK Junak Sinj, RNK Rad Sinj, JNK Borac Split, NK Hajduk Split, RNK Jug Split, JNK Split, JNK Uskok Split, JNK Ukok Vranjic, JNK Trogir, JNK Komita Omiš.